Opetusohjelman tekeminen on saanut EU:n Life – Luonto rahoitustukea

LUONTOVISA

Tarvikkeet: Paperia, kynä, kirjoitusalusta  Voittajaryhmille pienet  lahjat. 
Kiikareita ja luppeja, määrityskirjallisuutta oheistoimintaa varten.

Luontovisan voi tehdä missä tahansa maastossa kulkiessa. Muodostetaan kilpailujoukkueet. Periaatteena on, että opettaja ensin kirjoittaa itselleen kysymyksen ja vastauksen muistiin paperille ja sitten esittää sen oppilaille. Valittu reitti kuljetaan läpi ja vastataan kysymyksiin.

Retken varrella esitettävät kysymykset pisteytetään ennen visan alkua:
Esimerkkipisteytys: 
- Jokainen tunnistettu puulaji 2p (opettajan kysyessä mikä puu?)
- Jokainen tunnistettu laulava lintu 5 p (opettajan kysyessä mikä lintu laulaa)
- Asiakysymyksen oikea vastaus 5p

Visan loputtua kokoonnutaan yhteen isoon ympyrään. Vastauspaperin tarkistaa naapuriryhmä. Opettaja kyselee oikeat vastaukset oppilailta. Voittaneet ryhmät palkitaan hurraahuutojen kera.